*****

ΚΑΝΟΝΙΣΜΟΣ (ΕΟΚ) αριθ. 2809/84 ΤΟΥ ΣΥΜΒΟΥΛΙΟΥ

της 3ης Οκτωβρίου 1984

για προσωρινή και ολική αναστολή των δασμών του Κοινού Δασμολογίου επί τριών προϊόντων της διάκρισης ex 85.21 Δ ΙΙ

ΤΟ ΣΥΜΒΟΥΛΙΟ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,

Έχοντας υπόψη:

τη συνθήκη για την ίδρυση της Ευρωπαϊκής Οικονομικής Κοινότητας, και ιδίως το άρθρο 28,

Εκτιμώντας:

ότι για τα προϊόντα που αναφέρονται στον παρόντα κανονισμό, η παραγωγή είναι επί του παρόντος ανεπαρκής στην Κοινότητα και ότι οι παραγωγοί δεν μπορούν, κατ' αυτό τον τρόπο, να ανταποκριθούν στις ανάγκες των βιομηχανιών της Κοινότητας που τα χρησιμοποιούν·

ότι το συμφέρον της Κοινότητας είναι να ανασταλούν ολικά οι αυτόνομοι δασμοί του Κοινού Δασμολογίου για τα προϊόντα αυτά·

ότι, επειδή είναι δύσκολο να εκτιμηθεί με ακρίβεια, στο άμεσο μέλλον, η εξέλιξη της οικονομικής κατάστασης στον συγκεκριμένο τομέα, αυτό το μέτρο πρέπει να ληφθεί μόνο προσωρινά, καθορίζοντας τη διάρκεια ισχύος του ανάλογα με το συμφέρον της κοινοτικής παραγωγής,

ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:

Άρθρο 1

Από την ημερομηνία έναρξης της ισχύος του παρόντος κανονισμού και μέχρι τις 31 Δεκεμβρίου 1984 αναστέλλονται ολικά οι αυτόνομοι δασμοί του Κοινού Δασμολογίου για τα παρακάτω προϊόντα:

ex 85.21 Δ ΙΙ Κύκλωμα διασυνδέσεως (interface) (GTIA), τεχνολογίάς N-MOS, με εσωτερικό ενταμιευτή (register), για την παραγωγή και τον έλεγχο γραφικών σημάτων σε οθόνη τηλεόρασης, υπό μορφή μονολιθικού ολοκληρωμένου κυκλώματος, τοποθετημένου σε θήκη εξωτερικών διαστάσεων μέχρι και 16 x 54 mm, με 40 το πολύ ακίδες συνδέσεως, και εφοδιασμένη:

- είτε με τον αναγνωριστικό αριθμό CO 14805 ή αριθμό που να περιλαμβάνει τον παραπάνω συνδυασμό ψηφίων,

- είτε με άλλους αναγνωριστικούς αριθμούς, που αναφέρονται σε κυκλώματα GTIA σύμφωνα με την παραπάνω περιγραφή.

ex 85.21 Δ ΙΙ Ολοκληρωμένο μονολιθικό κύκλωμα, τεχνολογίας N-MOS, για εφαρμογή σαν ενδιάμεσο διασυνδέσεως με το πληκτρολόγιο και για τη δημιουργία ακουστικών σημάτων και τυχαίων αριθμών, με ενδιάμεσο για τη σειριακή είσοδο-έξοδο, τοποθετημένο εντός θήκης της οποίας οι εξωτερικές διαστάσεις δεν υπερβαίνουν τα 16 x 54 mm, με όχι πλέον των 40 ακίδων συνδέσεως, και η οποία φέρει:

- ένα διακριτικό σήμα αποτελούμενο από - ή περιλαμβάνον - τον συνδυασμό CO 12294,

- άλλα διακριτικά σήματα, αφορώντα κυκλώματα τα οποία ανταποκρίνονται εις την ανωτέρω περιγραφήν.

ex 85.21 Δ ΙΙ Μικροσυναρμολογήσεις, αποτελούμεναι από παθητικά και ενεργητικά στοιχεία, για την παροχή 5 άνισων σημάτων καθυστερήσεως σε διάφορα σημεία επαφής, τοποθετημέναι εντός θήκης, της οποίας οι εξωτερικές διαστάσεις δεν υπερβαίνουν τα 22 x 71 mm, με όχι πλέον των 14 ακίδων συνδέσεως, και η οποία φέρει:

- ένα διακριτικό σήμα αποτελούμενο από - ή περιλαμβάνον - τον ακόλουθο συνδυασμό αριθμών και γραμμάτων:

PE 21739

CO 60472

ή

- άλλα διακριτικά σήματα, αφορώντα μικροσυναρμολογήσεις οι οποίες ανταποκρίνονται εις την ανωτέρω περιγραφήν.

Άρθρο 2

Ο παρών κανονισμός αρχίζει να ισχύει την επομένη της δημοσίευσής του στην Επίσημη Εφημερίδα των Ευρωπαϊκών Κοινοτήτων. Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.

Λουξεμβούργο, 3 Οκτωβρίου 1984.

Για το Συμβούλιο

Ο Πρόεδρος

P. BARRY